ভাঙড়ে অনুষ্ঠিত হল ISF ছাত্র সংগঠনের প্রথম রাজ্য সম্মেলন

ভাঙর: আইএসএফের (ISF) ছাত্র সংগঠন স্টুডেন্ট ফান্ডের প্রথম রাজ্য সম্মেলন ও চতুর্থ প্রতিষ্ঠা বার্ষিকী উপলক্ষে বৃহত্তর ছাত্র সমাবেশ অনুষ্ঠিত হল ভাঙরের সোনপুর সবজি বাজার প্রাঙ্গণে।

শুক্রবার দুপুর থেকে জমতে থাকে জনসমাগম। সমাবেশে উপস্থিত ছিলেন আইএসএফের চেয়ারম্যান ও ভাঙরের বিধায়ক নওশাদ সিদ্দিকী (Nawsad Siddiqui), দলের ছাত্র সংগঠনের নেতারা এবং স্থানীয় নেতৃত্ব।

আরও পড়ুন: ডাইনি অপবাদে মারধর ও বাড়ি ভাঙচুর, মেমারিতে গ্রেফতার ৬

সভায় শিক্ষাক্ষেত্রে সমান সুযোগ, ছাত্র অধিকার রক্ষা এবং সংগঠনের আগামী দিনের পথনকশা নিয়ে আলোচনা হয়। নওশাদ সিদ্দিকী ছাত্রদের ঐক্যবদ্ধ হয়ে গণতান্ত্রিক আন্দোলনে সামিল হওয়ার আহ্বান জানান। তিনি বলেন, আইএসএফ ছাত্র সংগঠন আগামী দিনে রাজ্যের শিক্ষাক্ষেত্রে ইতিবাচক আন্দোলনের পথ দেখাবে।

উৎসবমুখর পরিবেশে পতাকা উত্তোলন, সাংস্কৃতিক অনুষ্ঠান ও নতুন কমিটির ঘোষণা-সহ নানা কর্মসূচিতে দিনটি হয়ে ওঠে তাৎপর্যপূর্ণ। উপস্থিত ছাত্র-ছাত্রীদের উচ্ছ্বাসে ভরে ওঠে সোনপুর বাজার এলাকা।