উত্তপ্ত ভাঙড়, ISF-তৃণমূল সংঘর্ষে আহত বেশ কয়েকজন

ওয়েবডেস্ক- ISF-তৃণমূল সংঘর্ষে ফের উত্তেজনা ভাঙড়ে (Bhangar)। ভাঙড় ১ নম্বর ব্লকের মাধবপুর থানার (Madhavpur Thana) বিবির আইট এলাকায় আইএসএফ (Isf) তৃণমূল (TMC) সংঘর্ষের ঘটনা ঘটে। আহত উভয় পক্ষের বেশ কয়েকজন, ঘটনার সূত্রপাত একটি গাড়ির সাইট দেওয়াকে কেন্দ্র করে। বচসা দিয়ে সুত্রপাত এর পর হাতাহাতি। আইএসএফ ও তৃণমূল কর্মী সমর্থকদের মধ্যে সংঘর্ষ হয় মহিলা সহ আহত হয়েছে উভয় পক্ষের বেশ কয়েকজন।

আইএসএফের অভিযোগ একটি বোলেরো পিকআপ গাড়ি সাইট দেওয়া নিয়ে প্রথমে বচসার সৃষ্টি হয় তারপর তৃণমূল কংগ্রেসের কর্মী সমর্থকরা এসে আইএসএফ কর্মী সমর্থকদেরকে মারধর করে। খবর পেয়েই পরিস্থিতি সামাল দিতে ঘটনাস্থলে মাধবপুর থানার পুলিশ।

আরও পড়ুন- ‘আলিপুরদুয়ারে তৃণমূল হারলেও লক্ষ্মীর ভাণ্ডার বন্ধ হয়নি’, কেন্দ্রীয় বঞ্চনার অভিযোগে সরব অভিষেক

আহতদের উদ্ধার করে প্রথমে নলমুড়ি প্রাথমিক স্বাস্থ্য কেন্দ্রে নিয়ে আসা হয়। এক আইএসএফের মহিলা কর্মী সমর্থকের অবস্থা গুরুতর হওয়ায় তাকে আরজি কর হাসপাতালে রেফার করা হয়েছে। বাকিদের নলমুড়ি প্রাথমিক স্বাস্থ্য কেন্দ্রের চিকিৎসার পর ছেড়ে দেওয়া হয়, ঘটনা ঘিরে চাঞ্চল্য ছড়িয়েছে ভাঙড়ের বিবির আইট এলাকায়। তবে এই ঘটনায় এখনও পর্যন্ত তৃণমূলের কোনও প্রতিক্রিয়া পাওয়া যায়নি।

সামনেই ২০২৬ বিধানসভা ভোট। সেই আবহেই এবার উত্তপ্ত হচ্ছে ভাঙড়।